HDPyî çarçewa 'Bernameyê Têkoşînê Demokrasî' de bi beşdarîya Hemsereke Pervîne Buldan waşt ke Meydanê Azadî yê Bakirkoyî de eşkerayîyêke bikero. Polîsan dormeyê meydanî girewt, bi bahaneya qedexeyê qeymeqamîya Bakirkoyî nêverda ke eşkerayîye bêra wendene.
Şar meydan de kom bi. Polîsan waşt ke ê bi zorî meydanî ra vejê la şarî bi vatişê 'Ma nê zulmî qebul nêkenê, ma tîya ra nêşinê.' nêrazîbîyayîşê xo mojna. Meydan de şarî bi slogananê 'HDP şar o, şar tîya de yo' û 'HDP hêvî ya, hêvî payan ser o ya' xo ver da.
Hemsereka HDPyî Pervîne Buldan Meydanê Bakirkoyî de qisey kerd û vat: ''Ewro serrgêra darbeya qeyûman a. Hîşmendîya qeyûman hînî eşkera pûç bîye, talan û dizdîya înan kifş bîyî. Şar sindoqan de do reyna HDP  biweçîno. AKP hînî nêeşkeno nê welatî îdare bikero. Seba nînan dişmenîya vera kurd, elewî û cinîyan rayîrê çareserîye yê. ''
